
1. CHARAKTERISTIKA PREDMETU

[bookmark: page2]V predmete informatika sa prelínajú dve zložky. Jedna zložka je zameraná na získanie konkrétnych skúseností a zručností pri práci s počítačom i aplikáciami – na prácu s digitálnymi technológiami. Druhá zložka je zameraná na budovanie základov informatiky. Hlavne na riešenie problémov pomocou počítačov. Prvá zložka tvorí základ vyučovania informatiky v rámci primárneho vzdelávania  a  z  väčšej  časti  sa  prelína  i  celým  nižším  stredným  vzdelávaním.  Skúsenosti  získané
praktickou činnosťou v tejto oblasti sú potom dobrým predpokladom pre zvládnutie druhej zložky, ktorá má  dominantné  postavenie  pri výučbe  informatiky na  strednej  škole.  Zároveň  sa  však  druhá  zložka objavuje už i v primárnom vzdelávaní, aj  keď iba vo veľmi  jednoduchej forme.  Informatika zároveň pripravuje žiakov na to, aby korektne využívali takto nadobudnuté zručnosti a poznatky i v iných predmetoch.

2. CIELE PREDMETU

Žiaci:
· uvažujú o informáciách a rôznych reprezentáciách, používajú vhodné nástroje na ich spracovanie,
· uvažujú o algoritmoch, hľadajú a nachádzajú algoritmické riešenia problémov ,      
       vytvárajú návody, programy podľa daných pravidiel,
· logicky uvažujú, argumentujú, hodnotia, konajú zdôvodnené rozhodnutia,
· poznajú princípy softvéru a hardvéru a využívajú ich pri riešení informatických problémov,
· komunikujú a spolupracujú prostredníctvom digitálnych technológií, získavajú informácie na webe,
· poznajú, ako informatika ovplyvnila spoločnosť,
· rozumejú rizikám na internete, dokážu sa im brániť a riešiť problémy, ktoré sa vyskytnú,
· rešpektujú intelektuálne vlastníctvo

3. TEMATICKÉ CELKY, OBSAHOVÝ ŠTANDARD, VÝKONOVÝ ŠTANDARD
3.– 4. ročník 
Reprezentácie a nástroje – práca s grafikou
Procesy: kreslenie čiary, úsečky, obdĺžnika, štvorca, oválu, kruhu, používanie výplne, farby, palety farieb, nastavovanie hrúbky čiary, omaľovanie, pečiatkovanie, dokresľovanie, kreslenie základných geometri kých tvarov, označovanie, presúvanie a kopírovanie oblasti, spustenie a zastavenie animácie, krokovanie a prepínanie sa medzi obrázkami animácie, kreslenie obrázkov animácie.

[bookmark: page3]Reprezentácie a nástroje – práca s textom
Pojmy: malé a veľké písmeno, znak, slovo, veta, symboly, číslica, znaky ako písmená, číslice, špeciálne znaky a symboly.
Vlastnosti a vzťahy: slovo ako skupina písmen, veta ako skupina slov, odsek ako skupina viet, medzery a oddeľovače, obrázok a text, formátovanie textu, písmo + typ, veľkosť, hrúbka a farba písma (t.j. zvýraznenia), zarovnanie odseku, text ako postupnosť znakov.
Procesy: písanie na klávesnici, opravovanie, mazanie, výmena slov, vkladanie obrázkov   (cez schránku), vloženie a odstránenie medzery.
Reprezentácie a nástroje – práca s príbehmi
Pojmy: snímka
Vlastnosti a vzťahy: snímky a ich poradie
Procesy: vytváranie príbehov, vloženie novej snímky, vloženie textu, vloženie obrázka, spustenie a zastavenie
Reprezentácie a nástroje – práca s multimédiami
Pojmy: zvuk, hlas, hudba, prehrávač zvukov, video, prehrávač videa
Vlastnosti a vzťahy: hlasitosť zvuku
Procesy: prehrávanie, spustenie  a  zastavenie zvuku,  nastavenie  hlasitosti, spustenie prehrávanie a zastavenie videa
Reprezentácie a nástroje – informácie
Vlastnosti a vzťahy: vzťahy medzi jednotlivými typmi informácie, text a grafika
Reprezentácie a nástroje – štruktúry
Pojmy: postupnosť, tabuľka (v zmysle frekvenčná a kódovacia tabuľka, slovník, mriežka), riadok, stĺpec v jednoduchej štruktúre
Komunikácia a spolupráca – práca s webovou stránkou
Pojmy: webová stránka, odkaz, prehliadač
Vlastnosti a vzťahy: adresa stránky identifikuje konkrétnu   stránku    a   súvisí   s   jej   obsahom a zobrazením, odkazy ako prepojenia na webové stránky    a    súbory,    prehliadač    ako    nástroj na zobrazovanie webových stránok.
Procesy: orientácia na webovej stránke, medzi webovými stránkami, používanie odkazov na iné webové stránky, návrat na predchádzajúcu navštívenú stránku.
Algoritmické riešenie problémov – analýza problému
Vlastnosti a vzťahy: pravda – nepravda, platí – neplatí, áno/alebo/nie (neformálne)
Procesy: idea sekvencie príkazov,  rozhodovanie o pravdivosti tvrdenia
Algoritmické riešenie problémov – interaktívne zostavovanie riešenia
Vlastnosti a vzťahy: priamy príkaz – akcia vykonávateľa
Procesy: riadenie vykonávateľa v priamom režime,  používať jazyk vykonávateľa
Algoritmické riešenie problémov – pomocou postupnosti príkazov
Pojmy: príkaz, parameter príkazu, postupnosť príkazov
Vlastnosti a vzťahy: ako súvisí príkaz/poradie príkazov a výsledok
Procesy: zostavenie a upravenie príkazu/príkazov,
Vyhodnotenie postupnosti príkazov
Algoritmické riešenie problémov – interpretácia zápisu riešenia
Procesy: krokovanie
Algoritmické riešenie problémov – hľadanie, opravovanie chýb
Vlastnosti a vzťahy: chyba ako zlý výsledok, chyba v návode
Procesy: rozpoznanie chyby
Softvér a hardvér – práca so súbormi a priečinkami
Pojmy: súbor, priečinok
Vlastnosti a vzťahy: v súbore je uložený nejaký obsah, rôzne typy súborov pre rôzne typy informácií (súbor s obrázkom, súbor s textom) Procesy: vytvorenie, ukladanie dokumentov
Softvér a hardvér – práca v operačnom systéme
Pojmy: aplikácia, ikona, okno, pracovná plocha
Vlastnosti a vzťahy: ikona ako reprezentácia programu alebo dokumentu
Softvér a hardvér – počítač a prídavné zariadenia
Vlastnosti a vzťahy: rôzna funkčnosť klávesov (písmená, čísla, šípky, enter, medzera, shift, delete, diakritika,...)
Procesy: pohyb, klikanie a ťahanie myšou, ovládanie kurzora na obrazovke
Softvér a hardvér – práca v počítačovej sieti a na internete
Vlastnosti a vzťahy: počítačová sieť
Informačná spoločnosť – bezpečnosť a riziká
Procesy: bezpečné správania sa na internete
Informačná spoločnosť – digitálne technológie v spoločnosti
Pojmy: hry, filmy, hudba
Vlastnosti a vzťahy: digitálne technológie okolo nás (aj napriek tomu, že	na	prvý pohľad	nevyzerajú	ako	zariadenia s procesorom), digitálne technológie ako nástroje pre komunikáciu, digitálne technológie doma, v škole Procesy: používanie nástrojov na vlastné učenie sa, zábavu a spoznávanie
Informačná spoločnosť – legálnosť používania
Vlastnosti  a  vzťahy:  autorské  právo  a  jeho vzťah  k  autorovi,  dielu a použitiu
Procesy: legálnosť a nelegálnosť používania informácií (obrázky, hudba, filmy)

Žiak na konci 4. ročníka základnej školy vie/dokáže :
· použiť konkrétne nástroje editora na tvorbu a úpravu obrázkov a animácií
· nájsť, odhaliť a opraviť chyby pri úprave obrázkov aj animácií
· použiť konkrétne nástroje editora na tvorbu a úpravu textu
· zašifrovať a rozšifrovať text podľa jednoduchých pravidiel (reprezentovať znaky a slová)
· použiť  konkrétne  nástroje  editora  na  tvorbu a úpravu príbehov
· použiť konkrétne nástroje na prehratie videa
· zakódovať informáciu podľa pokynov do konkrétnej reprezentácie
· dekódovať informáciu z jednoduchých reprezentácií
· zvoliť  si  nástroj  z  danej  skupiny  nástrojov pre danú konkrétnu situáciu, problém
·    orientovať sa v jednoduchej štruktúre – vyhľadávať a získavať informácie z jednoduchej štruktúry podľa zadaných kritérií
·  organizovať informácie do štruktúr – podľa zadania vytvárať jednoduché štruktúry údajov, podľa konkrétnych jednoduchých pravidiel manipulovať so štruktúrami údajov
· interpretovať údaje zo štruktúr – prerozprávať informácie z jednoduchej štruktúry vlastnými slovami
·   použiť nástroje na prezeranie webových stránok
· získať informácie z webových stránok
· vybrať prvky alebo možností podľa
· navrhnúť riešenie, vyjadriť plán riešenia
·    rozhodnúť sa o pravdivosti/nepravdivosti tvrdenia (výroku)
·    riešiť problém priamym riadením vykonávateľa (napr. robot, korytnačka)
· aplikovať elementárne príkazy daného jazyka (zo slovníka príkazov) na riadenie vykonávateľa
·   riešiť problém skladaním príkazov do postupnosti
·   doplniť, dokončiť, modifikovať rozpracované riešenie
·   interpretovať postupnosť príkazov
· vyhľadať chybu v postupnosti príkazov
· realizovať návod, postup, algoritmus riešenia úlohy – interpretovať ho, krokovať riešenie, simulovať činnosť vykonávateľa
·   vyhľadať chybu vo výsledku po vykonaní algoritmu
·    nájsť a opraviť chybu v návode, v zápise riešenia
· diskutovať o svojich riešeniach
· otvoriť rozpracovaný produkt zo súboru podľa pokynov
·    uložiť produkt do súboru podľa pokynov
·    spustiť program/aplikáciu, ukončiť bežiacu aplikáciu a otvoriť v nej dokument
·    prihlásiť sa a odhlásiť sa z programu/aplikácií
·    pracovať  so  základným  hardvérom na používateľskej úrovni: ovládať programy 
myšou
·    písať na klávesnici
·    rozlíšiť e-mailovú a webovú
·   diskutovať o rizikách na internete
·   aplikovať  pravidlá  pre  zabezpečenie  e–mailu proti neoprávnenému použitiu
·   diskutovať o digitálnych technológiách, o ich kladoch i záporoch
·   diskutovať o využití konkrétnych nástrojov digitálnych technológií pri učení sa iných predmetov, diskutovať aj o tom, ako pomáhajú učiteľovi – ako pomáhajú žiakovi
·    diskutovať o princípoch dodržiavaní základných autorských práv.

4. PRIEREZOVÉ TÉMY

Environmentálna výchova (ENV), Multikultúrna výchova (MUV), Osobnostný a sociálny rozvoj (OSR), Výchova k manželstvu a rodičovstvu (VMR), Mediálna výchova (MEV), Ochrana života a zdravia (OŽZ), Finančná gramotnosť (FIG), Čitateľská gramotnosť(ČIG), Informačná a digitálna gramotnosť (IDG).

5. METÓDY A FORMY PRÁCE – STRATÉGIE VYUČOVANIA

V modeli výučby orientovanej na učebný cieľ, na učebnú činnosť žiakov sa očakáva, že žiaci budú aktívni a vo výsledku ich činnosti produktívni. Aby sa žiaci chceli a mohli aktívne učiť na vyučovaní, je potrebné vytvoriť určité pravidlá a podmienky. Žiaci sa budú učiť na vyučovacích hodinách, ak na nich môžu:
· byť tvoriví pri učení
· pýtať sa, keď niečo nevedia bez obavy z ohrozenia
· ak sa im dôveruje, ak sa im verí, že to dokážu
· mať šancu byť úspešnými
· očakávať, že za prácu budú uznaní a ocenení
· mať dostatok času na to, aby sa to naučili
· byť hodnotení vzhľadom k sebe a nie porovnávaním s inými
· mať dostatok učebných zdrojov a pomôcok pri učení
· uvedomiť si, že to, čo sa učia, má pre nich význam, zmysel
· ak spôsob učenia na hodinách je zaujímavý
· ak vedia, čo sa od nich očakáva
· vedieť ako, čo a kedy sa bude hodnotiť
· dozvedieť sa, čo sa naučili
· ak na vyučovaní je príjemná sociálna klíma
· ak prostredie v triede je estetické, čisté, podnetné

V metódach participatívne metódy (dialóg, diskusia), inscenačné metódy (metódy hrania rol), brainstormingové metódy (burza dobrých nápadov), kognitívne metódy, zážitkové metódy, skúsenostné metódy a pod. Kým metódy výučby zachycujú vnútornú stránku výučby, vonkajšiu stránku tohto procesu je možné dosiahnuť vhodnými formami výučby v súlade s jej princípmi. Na vyučovacích hodinách matematiky využijeme tieto formy výučby:
a) Metodické formy výučby - sú priamym prejavom danej metódy pri osvojovaní obsahu výučby. Ide tu o metodické usporiadanie obsahu výučby do účelnej formy. demonštračné formy postupu činnosti - ukážky riešenia úloh,
· zostavenia plánu, ukážky predmetov, javov, zobrazení
· formy samostatnej práce
· experimentálne a teoretické cvičenie, písomné a grafické práce, riešenie testu, počítačovej prezentácie.
b) Sociálne formy výučby
· pri týchto formách výučby ide o usporiadanie výučby vzhľadom k jej subjektom (učiteľovi a žiakom):
· frontálna práca
· individuálna práca
· skupinová práca
c) Organizačné formy výučby:
· vyučovacia hodina
· záujmová činnosť, krúžok
· súťaž
· domáca práca


6. HODNOTENIE PREDMETU

Priebežné a súhrnné hodnotenie žiakov sa realizuje klasifikáciou – známkou v súlade s aktuálne platnou legislatívou. 

Podklady na hodnotenie tvorí: 
1. Samostatná práca za počítačom podľa zadania
2. Tvorba projektov (grafický editor)
3. Aktivita (školská alebo domáca )
Spôsob hodnotenia v 3. ročníku a v 4. ročníku: 
Žiak je hodnotený za zvládnutie zadanej úlohy najmenej 2-krát počas školského štvrťroka. 
- miera osvojenia si cieľových kompetencií a pojmov určených pre zodpovedajúci ročník
 - miera samostatnosti pri riešení zadaných úloh 
- úroveň vypracovania zadaných úloh 
- príprava na vyučovanie: poznanie preberaných pojmov, nosenie si požadovaných pomôcok na vyučovanie (písanka, písacie potreby, pracovné listy...) 
- aktivita na vyučovaní 
Každý žiak má vo svojom pracovnom počítači vedený pracovný priečinok so svojim menom, kde si priebežne ukladá výstupné práce a riešenia zadávaných úloh z jednotlivých preberaných tematických celkov. Každý ročník bude zavŕšený samostatnou prácou žiaka v tlačenej podobe, v ktorej sa zužitkujú získané kompetencie z daného ročníka. 
Kritériá hodnotenia: 
Výborný: Žiak ovláda poznatky, pojmy a zákonitosti podľa učebných osnov ( ďalej UO ) a vie ich pohotovo využívať pri praktických činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Výsledky jeho činností sú kvalitné, iba s menšími nedostatkami. 
Chválitebný: Žiak ovláda poznatky, pojmy a zákonitosti podľa UO a vie ich pohotovo využívať pri praktických činnostiach. Má osvojené kľúčové kompetencie, ktoré tvorivo aplikuje pri daných činnostiach. Uplatňuje osvojené vedomosti pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. 
Dobrý: Žiak má v presnosti, celistvosti a úplnosti osvojenie poznatkov, pojmov a zákonitostí a pri ich využívaní nepodstatné medzery. Podstatnejšie nepresnosti a chyby vie s učiteľovou pomocou opraviť. V kvalite výsledkov jeho činností sú častejšie nedostatky.
 Dostatočný: Žiak má pri využívaní poznatkov závažné medzery. Pri riešení teoretických a praktických úloh sa vyskytujú podstatné chyby. Je nesamostatný pri využívaní poznatkov a hodnotení javov. Vážne chyby a nedostatky dokáže žiak s pomocou učiteľa opraviť. 
Nedostatočný: Žiak si neosvojil vedomosti a zákonitosti požadované UO, má v nich závažné medzery, preto ich nedokáže využívať. Je nesamostatný, nevie svoje vedomosti uplatniť ani na podnet učiteľa.

7. UČEBNÉ ZDROJE

 Na podporu a aktiváciu vyučovania je možné  používať tieto učebné zdroje:
Didaktická technika:
· počítačová učebňa s pripojením na internet, dataprojektor,
· multimediálne CD
Materiálne výučbové prostriedky:
· prezentácie,
· výučbové CD,
· edukačné programy,
· literatúra
Odborná literatúra:
Blaho, A.- Kalaš, I.:  Tvorivá informatika – 1. zošit z programovania, Bratislava: SPN Mladé letá, 2005 Salanci, Ľ.: Tvorivá informatika – 1. zošit o obrázkoch, Bratislava: SPN Mladé letá, 2005
Varga, M. - Hrušecká, A.: Tvorivá informatika – 1. zošit s internetom, Bratislava: SPN Mladé letá, 
Meredith, S.: Ako na to - Počítač ľahko a rýchlo, Bratislava: Príroda s.r.o.,2004 Kalbag, A.: Ako na to - Počítačová grafika a animácia, Bratislava: Príroda s.r.o.,2001 Wallace, M.: Ako na to - Internet ľahko a rýchlo, Bratislava: Príroda s.r.o., 2001

Grafické editory: Revelation Natural Art
     
  Programovací jazyk: Scratch
                                       Imagine      
  	LogoMotion
Internetové zdroje: www.ovce.sk
     www.bezpecnenainternete.sk

